Alice Pehk

Alice Pehk, PhD on eesti muusikaterapeut, psühhoterapeut, paariterapeut, loov-coach, õppejõud, loovkoolitaja, muusikateraapia superviisor.

Elulugu

Alice Pehk on lõpetanud Tallinna Konservatooriumi, kaitsnud magistrikraadi Tallinna Ülikoolis (magistritöö teema „Muusika psühhofüsioloogilisest toimest ning selle teraapilistest rakendusvõimalustest”) ning doktorikraadi Hamburgi Muusika- ja Teatriülikooli Muusikateraapia Instituudis (töö teema “Searching for the unknown. Phenomenon-oriented study of music performance anxiety in boundaries of psychodynamic approach”/ “Otsides tundmatut. Fenomenile suunatud uurimus muusikute esinemisärevusest läbi psühhodünaamilise vaatenurga“). Alice Pehk on osalenud mitmetel rahvusvahelistel muusikateraapia ning psühhoteraapia-alastel täiendkoolitustel (sh muusikateraapia täiendkoolitus Jyväskylä Ülikoolis 1993-1996, Hamburgi Muusika- ja Teatriülikooli muusikateraapia koolitus 2002-2004, BMGIM-teraapia väljaõpe Taani BMGIM Instituudis 2004-2010, EFT paariteraapia väljaõpe 2016-2018, muusikalise psühhodraama, vokaalteraapia, Nordoff-Robbins meetodi, gestaltteraapia, mänguteraapia, kriisiabi jm koolitustel) ning esinenud arvukate ettekannetega muusika toimest ja muusikateraapiast nii Eestis kui välismaal.

Alice Pehk on tegelenud psühhoterapeutilise muusikateraapiaga erapraksises alates 1995. aastast, keskendudes ennetavale psühhodünaamilisele lähenemisele nii individuaalses kui rühmamuusikateraapias. Ta omab ainsana Eestis psühhodünaamilise retseptiivse muusikateraapia meetodi The Bonny Method of Guided Imagery and Music terapeudisertifikaati. Ta on pikka aega töötanud õppejõu ja teadurina Tallinna Ülikoolis, olles mitmete muusikateraapia õppeprogrammide väljatöötajaks ja alusepanijaks, muusikateraapia lektoriks ning viies läbi muusikateraapia ja muusika toime alaseid uurimusi. Tema käe all on õppinud tänaseks juba ligi 300 potentsiaalset Eesti muusikaterapeuti. Alice Pehk on Muusikateraapia õppeprogrammide juht ja põhiõppejõud Eesti Muusika- ja Teatriakadeemias.

Omades koolitajakogemust juba üle 20 aasta, viib ta läbi muusikateraapia rühmatreeninguid, enesearengugruppe, loenguid muusika toimest ja muusikateraapiast, meeskonnakoolitusi loovmeetodite abil, stressi juhtimise koolitusi jms erinevates institutsioonides Eestis ja välismaal, tema koostööpartnerite ja klientide hulka kuuluvad teiste hulgas Vilniuse Muusika- ja Teatriülikool, Läti Terviseinstituudi Kunstiteraapiate Keskus, Tallinna Lastehaigla, Eesti Taastusarstide Selts, Eesti Õdede Liit, Self II, EV Kultuuriministeerium, Puuetega Inimeste Koda, SEB Pank, Swedbank, Kaubamaja, Ericsson Eesti, Rimi Eesti, ABB, PERH Psühhiaatriakliinik, Vihula mõis, PRIA jpt.

Alice Pehk tegeleb ka helikeskkondade kujundamise ja audiobrandinguga. Ta on olnud helidisaini õppejõud Tallinna Ülikoolis 2006-2016 (muusika psühhofüsioloogilise toime printsiipide rakendamine helikeskkondade kujundamisel ja helitaustade loomisel) ning on alates 2015 TLÜ Kommunikatsiooni osakonna reklaamierialade õppejõud (muusikaline kommunikatsioon, muusika rakendamine turunduses).  Tema õpilased tegutsevad edukalt reklaaminduses, filminduses, teles-raadios jm.

Alice Pehk on Eesti Muusikateraapia Ühingu asutajaliige ning olnud ühingu esimees aastatel 1995-1999 ja 2013-2015. Ta on olnud Eesti esindaja Euroopa Muusikateraapia Konföderatsioonis (EMTC) 1995-2016, EMTC juhatuse liige 2013-2016 ja on alates 2016 EMTC asepresident. Ta kuulub ka rahvusvahelise muusikateraapia ajakirja Nordic Journal of Music Therapy toimetuskolleegiumisse ja on ajakirja Music and Medicine retsensent. A. Pehk on mitmete muusikateraapia ja muusika toime alaste publikatsioonide autor, sh kirjastuses Routledge ilmunud “International Dictionary of Music Therapy” (2013) ning kirjastuses Jessica Kingsley Publishers ilmunud “Guided Imagery & Music (GIM) and Music Imagery Methods for Individual and Group Therapy” (2015) kaasautor.

Publikatsioone

 Pehk, A. (2012). Searching for the unknown. Phenomenon-oriented study of music performance anxiety in boundaries of psychodynamic approach. Doctoral Thesis, Hochschule für Musik und Theater Hamburg. Electronic publication, digital archive DIGAR by National Library of Estonia: http://tallinn.ester.ee/record=b2871580~S1. 394 p. ISBN: 978-9949-30-669-5.
 Pehk, A. (1996). Muusade kunst aitab elada: muusika psühhofüsioloogilisest toimest ja selle teraapilistest rakendusvõimalustest. Tallinn: Tallinna Pedagoogikaülikool. 143 lk.
 Pehk, A. (toim.) (1996). Muusika loob võimaluse…: Valik artikleid muusika teraapilisest kasutamisest. Tallinn: Tallinna Pedagoogikaülikool. 137 lk.
 Inno, K., Kruusmägi, K., Peegel, H. Pehk, A., Raba, R. (2018). Kõik noodid on õiged: muusikateraapia võimalustest erivajadusega inimestele. Sotsiaaltöö, 2/2018, 98-105.
 Pehk, A. (2017). Searching for the unknown: A case study with a young lady suffering from music performance anxiety. Approaches, Special Issue on “’Guided Imagery and Music: Contemporary European Perspectives and Developments”. Vol 9 (2), 2017, 311-321.
 Pehk, A. (2015). TEAM-GIM: A Creative Group Method for Team Building in Institutions and Organisations. In: Grocke, D., Moe, T. (Eds.) Guided Imagery & Music (GIM) and Music Imagery Methods for Individual and Group Therapy. London: Jessica Kingsley Publishers. Pp. 211-220.
 Pehk, A. (2015). The “Facing the Shadow” Music Program. In: Grocke, D., Moe, T. (Eds.) Guided Imagery & Music (GIM) and Music Imagery Methods for Individual and Group Therapy. London: Jessica Kingsley Publishers. Pp. 329-338.
 Pehk, A., Lukk, E., Mõistlik-Tamm, M. (2015). Estonia. Country report on professional recognition of music therapy. Approaches, Special Issue on “Music Therapy in Europe: Paths of Professional Development”. Vol 7 (1), 2015 , 145-146.
 Pehk, A. (2015). Muusikateraapia: müüdid ja tegelikkus. Psühholoogia Sinule, 8/2015, 52-54.
 Pehk, A. (2013). Active group music therapy. Creative team training. Emotional processes in music therapy. Therapeutic alliance. In: Kirkland, K. (Ed.) International Dictionary of Music Therapy. London: Routledge. Pp. 2-3, 31, 40-41, 130.
 Pehk, A. (2013). Esinemisärevus II. Muusika, 6-7/2013, 20-21.
 Pehk, A. (2013). Esinemisärevus I. Muusika, 4/2013, 21-23.
 Pehk, A. (2011). Psychodynamic approach to performance anxiety and possible interventions of music therapy. In: Sabatella, P. (Ed.) Evidence for Music Therapy Practice, Research and Education. Selected reedings and Proceedings of the VIII European Music Therapy Congress, May 5-9, 2010, Cadiz, Spain. Granada: Grupo Editorial Universitario. Pp. 227-234.
 Lukk, E., Mõistlik, M., Pehk, A. (2011). Three significant steps in the development of music therapy in Estonia. In: Sabatella, P. (Ed.) Evidence for Music Therapy Practice, Research and Education. Selected reedings and Proceedings of the VIII European Music Therapy Congress, May 5-9, 2010, Cadiz, Spain. Granada: Grupo Editorial Universitario. Pp.495-500.

Viited

Kirjandus
 Virkus, R. Tallinna Pedagoogikaülikool läbi aegade. Tallinn, 1998, 67, 123, 127.
 

Muusikaterapeudid
Psühhoterapeudid